
Spracované dňa  MACROBUTTON 

Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" Mgr. Peter Cagala
Číslo spisu: 45131/2024
Návrh uznesenia

Mestské zastupiteľstvo mesta Trnava po prerokovaní:

1. Schvaľuje 
nájomcovi Tri Šišky s.r.o., so sídlom Schumerova 8892/26, 917 01 Trnava, IČO: 51674432 zrealizovanie stavebných úprav nebytových priestorov nachádzajúcich sa v objekte Prírodného kina, Halenárska 22, Trnava, zapísaného na LV č. 13890, parcela č. C-KN 496/1 a 496/4 v rozsahu:

· výmena okien, vstupných dverí, úprava ostení pri výmene okien,
· prestrešenie a uzatvorenie terasy, 
· rozšírenie vykurovania o elektrické podlahové kúrenie v priestoroch klubovne (85 m2) a náklady súvisiace s montážou podlahového kúrenia (odstránenie pôvodnej podlahy, príprava podlahy, nová krytina,...)

pričom tieto stavebné úpravy je možné vykonať za podmienky dodržania projektovej dokumentácie schválenej v stavebnom konaní do maximálnej výšky 58 524,87 EUR bez DPH s následnou možnosťou započítania preinvestovaných nákladov, po odsúhlasení Mestským zastupiteľstvom mesta Trnava v zmysle ustanovení Zásad hospodárenia a nakladania s majetkom Mesta a s majetkom štátu, ktorý Mesto užíva a podmienkou, že v prípade ukončenia nájmu zo strany nájomcu pred ukončením započítania nákladov sa nezapočítané náklady nájomcovi nevrátia. Po započítaní bude investícia zaradená do majetku mesta Trnava. 
2. Schvaľuje 
nájomcovi Tri Šišky s.r.o., so sídlom Schumerova 8892/26, 917 01 Trnava, IČO: 51674432 zrealizovanie stavebných úprav nebytových priestorov nachádzajúcich sa v objekte Prírodného kina, Halenárska 22, Trnava, zapísaného na LV č. 13890, parcela č. C-KN 496/1 a 496/4 v rozsahu: 

· zmena dispozičného riešenia priestorov na prízemí nehnuteľnosti,

· výmena podlahových krytín, 

· výmena sociálnych zariadení, 

· úprava rozvodov inžinierskych sietí 
pričom tieto stavebné úpravy je možné vykonať za podmienky dodržania projektovej dokumentácie schválenej v stavebnom konaní na vlastné náklady, bez možnosti započítania preinvestovaných nákladov s povinnosťou predložiť správcovi objektu pred zahájením prác výkresovú dokumentáciu stavebných úprav 1. nadzemného podlažia (kaviareň a sklad).
3. Ukladá
príspevkovej organizácii Zaži v Trnave – Mestské kultúrne stredisko upraviť Zmluvu o nájme v zmysle schvaľovacej časti uznesenia a po realizácii stavebných úprav vykonať ohliadku stavebných úprav s povinnosťou spísania zápisnice o vykonaní stavebných úprav nájomcom.
Termín: 31.03.2025
Dôvodová správa

Príspevková organizácia Zaži v Trnave – Mestské kultúrne stredisko (ďalej len ako „MKS“) je prevádzkovateľom a správcom objektu Prírodné kino, Halenárska 22, Trnava (ďalej len ako „Prírodné kino“).
Spoločnosť Tri Šišky s.r.o., so sídlom Schumerova 8892/26, 917 01 Trnava, IČO: 51674432 ako víťaz obchodnej verejnej súťaže, ktorej predmetom bola časť nebytových priestorov a pozemku v objekte Prírodného kina požiadal o povolenie na vykonanie stavebných úprav pred začatím nájomného vzťahu v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva v predpokladanom náklade 142 250 EUR s požiadavkou na započítanie vynaložených nákladov s nájmom. Ročné nájomné predstavuje v zmysle výsledku obchodnej verejnej súťaže sumu 18 000 EUR/rok.
Nájomca pre účely povolenia stavených úprav poskytol podklady, ktoré vyžadujú Zásady hospodárenia a nakladania s majetkom Mesta a s majetkom štátu, ktorý Mesto užíva v rozsahu žiadosť o povolenie úprav, krycí list rozpočtu, dispozičné návrhy, cenové ponuky od dodávateľov (príloha materiálu).
Nájomca požaduje v zmysle predložených dokumentov vykonať tieto stavebné úpravy:
· výmena okien, vstupných dverí, úprava ostení pri výmene okien,

· prestrešenie a uzatvorenie terasy, 

· rozšírenie vykurovania o elektrické podlahové kúrenie v priestoroch klubovne (85 m2) a náklady súvisiace s montážou podlahového kúrenia (odstránenie pôvodnej podlahy, príprava podlahy, nová krytina,...),

· zmena dispozičného riešenia priestorov na prízemí nehnuteľnosti,

· výmena podlahových krytín, 

· výmena sociálnych zariadení, 

· úprava rozvodov inžinierskych sietí.
Pre posúdenie žiadosti predloženej nájomcom bola v súlade s § 17, ods. 2 Zásad hospodárenia a nakladania s majetkom mesta a majetkom štátu, ktorý Mesto užíva (ďalej len „Zásady“) ustanovená vedením Mesta Trnava poradná odborná komisia v zložení:

Ing. Emília Macková (MsÚ Trnava – odbor majetkový)

Ing. Katarína Benovičová (MsÚ Trnava – odbor ekonomický)

Ing. Ladislav Glinda (MsÚ Trnava – odbor investičnej výstavby)

Ing. Ľuboslava Hutirová (Zaži v Trnave - MKS – zástupca správcu).
Komisia konštatovala, že stavebné úpravy sú potrebné z hľadiska prevádzkovej potreby nájomcu pre jeho účel využitia - zabezpečenie prevádzkovania komunitného priestoru zameraného na vzdelávanie, kultúru, šport a rekreáciu pre obyvateľov mesta spojenú s poskytovaním služieb občerstvenia na priamu konzumáciu. 
Komisia taktiež konštatovala, že len určité stavebné úpravy je možné vykonať s následným započítaním preinvestovaných nákladov v zmysle Zásad hospodárenia a nakladania s majetkom mesta a majetkom štátu, ktorý Mesto užíva. Ide o nasledovné úpravy (ceny sú uvedené bez DPH):
výmena okien a vstupných dverí   




26 492,00 eur 

prestrešenie a uzatvorenie terasy




20 020,00 eur 

rozšírenie vykurovania o elektrické podlahové kúrenie  85 m2 v priestoroch klubovne 








5 950,00 eur

+ ďalšie súvisiace náklady:

· podlahové vykurovanie - búranie dlažieb, brúsenie podláh
834,70 eur 

· podlahové vykurovanie
- montáž podláh


  
3 607,46 eur

· výmena okien – vyvesenie okien a vybúranie kovových rámov 841,17 eur

· vnútrostavenisková doprava a odvoz sutiny (podlahové vykurovanie, okná)









     

779,54 eur

Celkové náklady odporúčané na započítanie s nájomným
58 524,87 eur 


Celkové náklady s DPH (20 %)




70 229,84 eur
Cenové ponuky na výmenu okien a zastrešenie terasy predložené žiadateľom zodpovedajú obvyklým cenám na trhu.

Zároveň sa komisia uzniesla, že nižšie uvedené stavebné úpravy je možné vykonať výhradne na vlastné náklady, bez možnosti následného započítania preinvestovaných nákladov. Ide o nasledovné stavebné úpravy vo výške maximálne 60 016,97 EUR bez DPH (v zmysle priloženého krycieho listu rozpočtu):

· zmena dispozičného riešenia priestorov na prízemí nehnuteľnosti,

· výmena podlahových krytín, 

· výmena sociálnych zariadení, 

· úprava rozvodov inžinierskych sietí.
Správca objektu bude od nájomcu požadovať pred zahájením prác predloženie výkresovej dokumentácie stavebných úprav 1. nadzemného podlažia (kaviareň a sklad) a následne schválenie stavebných úprav (aj pre stavebné úpravy, ktoré nebudú započítané s nájmom) stavebným úradom. V tejto súvislosti správca poskytne nájomcovi potrebnú súčinnosť.
Predmetná žiadosť bola prerokovaná na  zasadnutí Majetkovej komisie Mestského zastupiteľstva formou per rollam zo dňa 4.10.2024. Majetková komisia odporučila súhlasiť s realizáciou stavebných úprav nebytových priestorov v tomto znení: 
„Majetková komisia odporúča Mestskému zastupiteľstvu v zmysle § 17 ods. 3 Zásad hospodárenia a nakladania s majetkom Mesta a s majetkom štátu, ktorý Mesto užíva schváliť vykonanie stavebných úprav spoločnosťou Tri šišky s.r.o. v prenajímaných nebytových priestoroch v objekte Prírodného kina, Halenárska 22, a to formou zápočtu preinvestovaných nákladov na stavebné úpravy uznané Komisiou a to do maximálnej výšky  58 524,87  EUR bez DPH v zmysle predloženého návrhu vychádzajúceho zo stanoviska odbornej komisie.“
Z uvedených dôvodov predkladáme materiál na prerokovanie do Mestského zastupiteľstva mesta Trnava.
Žiadateľ nemá podlžnosti voči mestu Trnava ani organizáciám, ktoré boli mestom Trnava zriadené. 

